CELEX: C2007/315/78
Language: mt
Date: 2007-12-22 00:00:00
Title: Kawża T-391/07: Rikors ippreżentat fil- 15 ta' Ottubru 2007 — Alber vs L-UASI (parti minn manku)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/41
            
         Rikors ippreżentat fil-15 ta' Ottubru 2007 — Alber vs L-UASI (parti minn manku)
   (Kawża T-391/07)
   (2007/C 315/78)
   Lingwa tal-kawża: Il-Ġermaniż
   Partijiet
   
      Rikorrenti: Alfons Alber (Vöran, l-Italja) (rappreżentant: S. Schneller, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tal-parti rikorrenti
   
               —
            
            
               tannulla d-deċiżjoni tal-Bord ta' l-Appell ta' l-Uffiċċju għall-Armonizzazzjoni fis-Suq Intern tas-16 ta' Awwissu 2007 kif ukoll id-deċiżjoni ta' l-Uffiċċju għall-Armonizzazzjoni fis-Suq Intern tas-16 ta' Jannar 2007 safejn hija tiċħad ir-reġistrazzjoni tat-trade mark Komunitarja Nru 4 396 727 għal dak li jirrigwarda l-prodotti “Tagħmir imħaddem bl-idejn għal attivitajiet agrikoli, ta' l-ortikultura u forestali, fosthom imqases għaż-żabra; magni tal-ħsad imħaddma bl-idejn”;
            
         
               —
            
            
               iżżom seduta quddiem il-Qorti tal-Prim'Istanza;
            
         
               —
            
            
               tordna li l-konvenut għandu jbati l-ispejjeż;
            
         
               —
            
            
               sussidjarjament, tirrinvija l-kawża quddiem l-Uffiċċju għall-Armonizzazzjoni fis-Suq Intern.
            
         Motivi u argumenti prinċipali
   
      Trade mark Komunitarja kkonċernata: trade mark tridimensjonali “Parti minn manku” għal prodotti fil-klassijiet 6 u 8 (trade mark Nru 4 396 727).
   
      Deċiżjoni ta' l-eżaminatur: ċaħda parzjali tar-reġistrazzjoni.
   
      Deċiżjoni tal-Bord ta' l-Appell: ċaħda tar-rikors.
   
      Motivi invokati: Ksur tal-prinċipju ta' l-eżami ex officio skond l-ewwel sentenza ta' l-Artikolu 74(1) tar-Regolament (KE) Nru 40/94 (1) u ksur ta' l-Artikolu 7 ta' l-istess regolament. Sussidjarjament, nuqqas ta' motivazzjoni skond l-ewwel sentenza ta' l-Artikolu 73 tar-Regolament Nru 40/94.
   
      (1)  Ir-Regolament tal-Kunsill (KE) Nru 40/94, ta' l-20 ta' Diċembru 1993, dwar it-trade mark Komunitarja (ĠU 1994 L 11, p. 1).